**Β΄ ΓΥΜΝΑΣΙΟΥ - Μεσαιωνική και Νεότερη Ιστορία**

**Κεφάλαιο τρίτο - Περίοδος της μεγάλης ακμής του Βυζαντίου (717 – 1025)**

**ΙΙ. *Κοινωνία και οικονομία***

**2. Η νομοθεσία της Μακεδονικής δυναστείας και η σύγκρουσή της με τους «δυνατούς»**

***α. Η νομοθετική δραστηριότητα***

🡺 Γιατί η δυναστεία των Μακεδόνων αναθεώρησε τη νομοθεσία των Ισαύρων;

Διότι ήθελαν να κάνουν περισσότερο εύρυθμη τη λειτουργία της διοίκησης και να λύσουν τα επείγον κοινωνικά προβλήματα. Έτσι φρόντισαν να αναθεωρήσουν τη δυναστεία των Ισαύρων και να εκδώσουν νόμους προσαρμοσμένους στις οικονομικές και κοινωνικές συνθήκες της εποχής τους.

🡺 Ποιες συλλογές ή μεμονωμένους νόμους εξέδωσαν και σε τι αφορούσαν;

1. Πρόχειρος νόμος: εύχρηστο επάνθημα νόμων που αντικατέστησε την Εκλογή 🡪 νομική συλλογή των Ισαύρων.

2. Επαναγωγή: εισαγωγή στον Πρόχειρο νόμο που καθόριζε με ακρίβεια τις αρμοδιότητες του αυτοκράτορα και του πατριάρχη.

3. Βασιλικά: συλλογή νόμων, η οποία αντλεί από τις νομικές συλλογές του Ιουστινιανού ( 60 βιβλία ).

4. Επαρχικόν Βιβλίον:διατάξεις που ρύθμιζαν τη λειτουργία των συντεχνιών της Κωνσταντινούπολης.

5. Νεαρές: νέοι νόμοι που απέβλεπαν κυρίως στον περιορισμό της μεγάλης γαιοκτησίας.

***β. Νόμοι και αγώνας κατά των δυνατών***

🡺 Γιατί το κράτος αγωνίζεται κατά των δυνατών;

Διότι οι δυνατοί ( μεγάλοι γαιοκτήμονες ) επιδίωκαν:

**1.** να ιδιοποιηθούν τη γη των φτωχών,

**2.** να αποσπάσουν προνόμια

**3.** και να κατακτήσουν την πολιτική εξουσία. Έτσι το Βυζαντινό κράτος δεν μπορούσε να ανεχθεί αυτές τους τις επιδιώξεις.

**4.** Εξάλλου οι ελεύθεροι αγρότες υπηρετούσαν στους θεματικούς στρατούς και οι φόροι που πλήρωναν αποτελούσαν την κύρια πηγή εσόδων του κράτους. Αυτό σήμαινε ότι η άμυνα(στρατός) και η οικονομία(έσοδα) του Βυζαντίου ήταν αδιανόητα χωρίς τη μικρή και μεσαία αγροτική ιδιοκτησία. Έτσι έπρεπε οι αυτοκράτορες να προστατεύσουν την αγροτική κοινότητα και τους ελεύθερους καλλιεργητές από τις καταχρήσεις των δυνατών.

🡺 Αναφερθείτε στους νόμους με τους οποίους οι Μακεδόνες αυτοκράτορες προσπάθησαν να περιορίσουν τη δύναμη των δυνατών

**1.** Επέβαλαν να προτιμώνται ως αγοραστές οι γείτονες και οι συγγενείς, όταν πουλιόταν ένα κομμάτι κοινοτικής γης.

**2.** Να αποδίδονται τα χωράφια που είχαν σφετεριστεί οι δυνατοί στους προηγούμενους φτωχούς ιδιοκτήτες τους χωρίς αποζημίωση.

**3.** Να απαγορεύεται η πώληση και αγορά στρατιωτικών κτημάτων. Ενώ όποιος διέθετε τέτοια κτήματα έπρεπε να στρατεύεται.

**4.** Να περιοριστεί η αύξηση της εκκλησιαστικής περιουσίας

**5.** Οι δυνατοί να πληρώνουν τους φόρους των φτωχών του χωριού και όχι όλη η κοινότητα όπως γινόταν παλιά.

🡺 Να εντοπίσεις τα βασικά σημεία της Νεαράς του 996, αφού λάβεις υπόψη ότι αυτή καταργούσε το νόμο, ο οποίος, μετά παρέλευση 40ετίας απήλλασσε τους δυνατούς από την υποχρέωση να αποδώσουν στους πένητες τα κτήματα που είχαν σφετεριστεί.

Η Νεαρά του 996 έλεγε ότι για σαράντα χρόνια οι δυνατοί έπρεπε να αποδίδουν στους φτωχούς την περιουσία τους και οι ίδιοι να μην δικαιούνται να πάρουν πίσω το αντίτιμο της αγοράς αυτών των τόπων και τα έξοδα των βελτιώσεων που έκαναν.

🡺 Σχολιάστε τη συμπεριφορά των δυνατών, έναντι των πενήτων, όπως αυτή περιγράφεται στη Νεαρά του έτους 934. Ποιες επιπτώσεις είχε αυτή στη ζωή των ελεύθερων αγροτών;

Οι δυνατοί προκαλούσαν βίαιες επιθέσεις, διώξεις και αγγαρείες προς τους φτωχούς, τους πένητες. Επίσης τους προκαλούσαν θλίψεις και στενοχώριες προξενώντας έτσι μεγάλες καταστροφές στο κοινό συμφέρον. Έτσι οι φτωχοί εξαιτίας των προβλημάτων αυτών αναγκάζονταν να πουλούν τη γη τους και να δουλεύουν ως εργάτες σε χωράφια των γαιοκτημόνων ή να ενοικιάζουν γη από τους δυνατούς και να την καλλιεργούν.

**ΠΗΓΗ 1**

Ενδιαφέρον παρουσιάζει ο ορισμός του δυνατού που βρίσκουμε σε Νεαρές, κυρίως του Ρωμανού Α΄Λεκαπηνού: «Θα πρέπει να θεωρούνται δυνατοί εκείνοι, οι οποίοι, και αν δεν είναι σε θέση με την προσωπική τους ισχύ να εκφοβίσουν αυτούς που πουλούν τη γη τους (ώστε να την αγοράσουν σε χαμηλή τιμή), έχουν τη δύναμη να κάνουν κάτι τέτοιο λόγω της σχέσεως τους με ισχυρά άτομα.»

 (….) Η πίεση που ασκούσαν οι φοροεισπράκτορες στους στρατιώτες έκανε αυτούς καθώς και τους μικρούς και μεσαίους ελεύθερους ιδιοκτήτες έρμαια των αδηφάγων δυνατών, δηλαδή των οικονομικά και γενικότερα κοινωνικά ισχυρών, οι οποίοι εκμεταλλευόμενοι την ισχύ τους επιδίωκαν να απορροφήσουν την περιουσία των αδυνάτων, που συχνά γειτόνευαν μαζί τους. Μετά από μια κακή σοδειά ή μια επιδημία στα ζώα, η οποία οδηγούσε ορισμένους αγρότες στην πτώχευση και την απελπισία, καιροφυλακτούσαν οι ισχυροί γείτονες τους για να αγοράσουν σε εξευτελιστική τιμή τη γη τους. Ο κίνδυνος να εκλείψει η κατηγορία των μικρών και μεσαίων ιδιοκτητών γης από τον πληθυσμό της υπαίθρου, η κατηγορία που εξασφάλιζε μια κοινωνική και δημογραφική ισορροπία, `κυρίως όμως εξασφάλιζε στο στρατό δωρεάν έμψυχο υλικό, οδήγησε τη βυζαντινή κυβέρνηση να λάβει μέτρα προστασίας των μικρών κλήρων και των στρατιωτικών κτημάτων ειδικότερα.

 Ταξιάρχης Κόλλιας, Η θέση του στρατιωτικού στη Βυζαντινή κοινωνία

 Εκδ. Ίδρυμα Γουλανδρή-Χορν, Αθήνα 1994, σελ.24-25, 27

Με ποιους τρόπους κατόρθωναν οι δυνατοί να αποσπάσουν τη γη από τους μικρούς καλλιεργητές και ποιες ήταν οι συνέπειες του φαινομένου;